קרייג מלו

קרייג קמרון מלו (באנגלית: Craig Cameron Mello; נולד ב-19 באוקטובר 1960) הוא ביולוג אמריקאי, פרופסור לרפואה מולקולרית בבית הספר לרפואה של אוניברסיטת מסצ'וסטס, מנהל שותף במכון לריפוי ב-RNA (RTI), וחוקר במכון הרפואי הווארד יוז ( Howard Hughes Medical Institute) משנת 2000. מלו זכה יחד עם אנדרו פייר בפרס נובל לפיזיולוגיה או לרפואה בשנת 2006 על גילוי תופעה הנקראת הפרעת רנ"א (RNAi). קרייג מלו הוא בנם השלישי של ג'יימס וסאלי מלו. אביו הוא פלאונטולוג ואמו היא אמנית שנפגשו באוניברסיטת בראון. מלו נולד בניו הייבן, קונטיקט שבארצות הברית. בשנת 1962 משפחתו עברה לפולס צ'רץ' בצפון וירג'יניה בשל אילוצי המקצוע של אביו שהצריכו קרבה לסקר הגאולוגי של ארצות הברית. אחד מזיכרונותיו החביבים והמוקדמים של מלו היו טיולים שערכה משפחתו להרי בלו רידג' בווירג'יניה שם היו חוקרים מאובנים, מטיילים, ומשוחחים סביב מדורה. מלו למד בחינוך כקתולי, התכנים שאליהם נחשף בבית הספר היסודי בלימודי הדת (שניתנו כעובדות ללא הסברים) מול הדיונים המדעיים סביב שולחן ארוחת הערב בביתו, בנוגע לאבולוציה והתפתחות כדור הארץ יצרו ניגוד שהגביר את עניינו במדע כדרך לדעת את העולם. מגיל צעיר ידע מלו ללא ספק שיהיה מדען כשיגדל. מלו המשיך את לימודיו בבית הספר תיכון פיירפקס. מלו שלא היה תלמיד טוב במיוחד הפך בכיתה ז' לתלמיד מצטיין בעקבות עניינו הרב במדע . בשנת 1978 קרא מלו מאמר שעורר בו עניין רב. המאמר פורסם בוושינגטון פוסט ועסק בנושא ביולוגיה מולקולרית, בו תואר הרעיון של הבנת המחלה ברמה הגנטית וריפויה בעזרת תרופות מולקולריות. מלו סיים תואר ראשון בביוכימיה וביולוגיה מולקולרית באוניברסיטת בראון בשנת 1982. בשנים 1982–1984 כתב את הדוקטורט שלו באוניברסיטת קולורדו והמשיך לחקור באוניברסיטת הרווארד עד 1990. בשנים 1990–1994 מלו ערך מחקר פוסט דוקטורט במרכז לחקר הסרטן פרד הצ'ינסון בסיאטל שבוושינגטון, והצטרף למעבדה של ג'יימס פרייס. בשנת 1995 מלו הצטרף לסגל אוניברסיטת בית הספר לרפואה של מסצ'וסטס מלו ושותפו אנדרו פייר גילו תופעה המכונה הפרעת רנ"א ( RNA interference- RNAi) המתרחשת בצמחים ובחיות. בתופעה זו חומצות ה- RNA, שתפקידן הוא להעביר מידע לייצור חלבונים מה-DNA לריבוזומים, מפורקות על ידי התא ותרגומם לחלבונים נמנע, וכך מושתקים גנים שונים בצורה טבעית עד אז, ביולוגים ידעו שתהליך השתקת גנים קורה ביצורים חיים אך לא ידעו את הגורם והתהליכים המתרחשים בתא כתוצאה מכך. תגליתם פורסמה לראשונה בשנת 1998 בכתב העת המדעי Nature ונקראת "מנגנונים בסיסיים לשליטה בזרימת המידע הגנטי". המחקר בוצע בתולעת העגולה Caenorhabditis elegans ובו מפורט תהליך פירוק חומצות ה-RNA. הזכייה בפרס הפתיעה את מלו לגמרי והוא מספר: חשדתי שעבודתי עם פייר עשויה לזכות בפרס, אך לא חשבתי שזה יקרה בעשר-עשרים שנה הקרובות אנדרו ואני צעירים, בני 40 וקצת, וחלפו רק שמונה שנים מאז התגלית שלנו — קרייג מלו פריצת דרך זו סיפקה את היכולת לביצוע ניסויים שיטתיים לאיתור תפקוד כל הגנים בבני האדם, ובנטרול נגיפים ומוטציות גנטיות שונות. מלו נישא למרגרט הונטר, שעבדה כשפית, ובשנת 1992 נולדה בתם מליסה. בשל עיסוקם הרב בעבודה לא נותר להם זמן משפחתי, ולכן בשנת 1994 הם התגרשו עם מעברם מסיאטל למסצ'וסטס. בשנת 1998 מלו הכיר את אדית, שעבדה כאחות, והם התחתנו. מלו נהיה אביהם החורג של שני ילדיה של אדית, דייוויד ושרה ובשנת 2000 נולדה בתם המשותפת, ויקטוריה. קרייג מלו זכה בפרסים ואותות הכבוד הבאים: 2003- פרס בביולוגיה מולקולרית של האקדמיה הלאומית למדעים (יחד עם אנדרו פייר) 2003- פרס ויילי במדעים ביו-רפואיים מאוניברסיטת רוקפלר (יחד עם אנדרו פייר, תומאס טוסצ'ל, ודייוויד באוולקומב) 2005- פרס הקרן הבינלאומית ע"ש גיירדנר קנדה (יחד עם אנדרו פייר) 2005- פרס מסרי (יחד עם אנדרו פייר ודייוויד באוולקומב) 2006- פרס נובל לפיזיולוגיה או לרפואה (יחד עם אנדרו פייר) מדיה וקבצים בנושא קרייג מלו בוויקישיתוף קרייג מלו, באתר פרס נובל (באנגלית) המאמר המלא nature - Potent and specific genetic interference by double-stranded RNA in Caenorhabditis elegans המכון לריפוי (RNA – RNA therapeutics institute (RTI אתר הפרופיל של קרייג מלו באתר אוניברסיטת מסצ'וסטס -University of Massachusetts Medical School קרייג מלו, באתר אנציקלופדיה בריטניקה (באנגלית) מידע קרייג מלו, באתר NNDB פרס נובל וביוגרפיה קרייג מלו, באתר פרס נובל -nobelprize.org עמוד איש קרייג מלו, באתר אוניברסיטת מסצ'וסטס- University of Massachusetts Medical School מידע על קרייג מלו, באתר המכון הרפואי הווארד יוז (Howard Hughes Medical Institute (hhmi פרס נובל על גילוי גנטי, באתר bbc news . 2 אמריקאים "אנשי תולעת" זכו בפרס נובל על עבודת RNA, באתר ניו יורק טיימס New York Times פרס נובל לרפואה למגלי סודות המידע הגנטי, באתר ynet זוג מדענים אמריקנים זכו בפרס נובל לרפואה, באתר בריאות nrg